SKRIFTLIG FORESPOERGSEL E-2106/97 af Gérard Caudron (PSE) til Kommissionen (23. juni 1997)

Om: Handlingsplan til fordel for tekstilindustrien

Efter megen toeven synes Kommissionen at have godkendt den nye franske plan for tekstilindustrien.

Tekstilindustrien og arbejdstagerne i denne sektor goer sig dog fortsat bekymringer over gennemfoerelsen af planen.

Vi er mange, der mener, at tekstilsektoren kan blive ved med at vaere en baerende kraft i den europaeiske industri, hvis den forstaar at tilpasse sig til de aktuelle markedsforhold.

Vi er dog alle klar over, at vi paa grund af de aktuelle - undertiden illoyale, men i alle tilfaelde uretfaerdige - konkurrencevilkaar maa kraeve saerlige foranstaltninger.

Kan Kommissionen derfor oplyse, hvad den agter at goere paa omraadet, og saerlig redegoere for de talrige hoeringer, den gennemfoerte i 1996?

Kan den endvidere klarlaegge, hvordan den - som led i en bredere industristrategi - vil give tekstilindustrien en saerlig plads?

Svar afgivet paa Kommissionens vegne af Martin Bangemann (4. september 1997)

Den 9. april 1997 vedtog Kommissionen en endelig beslutning ((KOM(97)1162 endelig udg. )), som var negativ, om franske foranstaltninger, som paa forsoegsbasis nedsatte de sociale omkostninger inden for tekstil-, beklaednings-, laeder- og skotoejsindustrierne.

Kommissionen mener, at virksomhederne selv skal afholde omkostninger i forbindelse med aftaler mellem arbejdsmarkedets parter inden for en bestemt sektor. Derfor blev den franske stats indgreb ifoelge sin natur anset for statsstoette.

Kommissionen kunne ikke anvende undtagelserne i retningslinjerne for beskaeftigelsesstoette ((EFT C 334 af 12.12.1995. )), da der var tale om sektormaessig stoette.

Efter Kommissionens beslutning indikerede de franske myndigheder, at de havde til hensigt at anmelde en ny plan om omkostningslempelser.

Kommissionen deler det aerede medlems opfattelse af, at tekstilindustrien kan forblive en af europaeisk industris baerende industrigrene. I den henseende foerer Kommissionen noeje tilsyn med, at Verdenshandelsorganisationens regler og forpligtelser med hensyn til international konkurrence overholdes og vil fortsat benytte sig af de instrumenter, den raader over, samtidig med, at den opfylder sine internationale forpligtelser.

Det kan naevnes, at Kommissionen i 1996 fremlagde to meddelelser for Europa-Parlamentet og Raadet om virkningerne af den internationale udvikling for Faellesskabets tekstil- og beklaedningssektor ((KOM(95) 447 endelig udg. )), og om underentreprisens konkurrenceevne i tekstil- og beklaedningsindustrien ((KOM(96) 210 endelig udg. )). Foerstnaevnte blev droeftet under Industriraadet i marts 1996, og sidstnaevnte blev droeftet af Raadet i november 1996.

Ide sidste maaneder af 1996 og starten af 1997 blev tekstilindustriens problemer droeftet i arbejdsgrupper med deltagelse af arbejdsmarkedets parter, medlemsstaterne og Kommissionen. Arbejdsmarkedets parter har udarbejdet en rapport, som Kommissionen i oejeblikket gennemgaar, og der vil blive udarbejdet en rapport med de konklusioner, Kommissionen mener kan drages heraf.

En strategi for tekstil- og beklaedningsindustrien indgaar i de overordnede retningslinjer for Kommissionens industripolitik, som er fastlagt i en raekke nylige meddelelser ((»Industripolitikken i et aabent og konkurrencebaseret miljoe - retningslinjer for en EF-politik« KOM(90)556 endelig udg; »En politik til forbedring af industriens konkurrenceevne i Den Europaeiske Union« KOM(94)319 endelig udg.; »Kortlaegning af den europaeiske industris konkurrencedygtighed« KOM(96) 463 endelig udg. )). Disse overordnede retningslinjer fastlaegger horisontale rammer, saaledes at der tages hensyn til de enkelte industrisektorer. Maalsaetningerne om at sikre et gunstigt klima for industriaktiviteten og styrke EU's tekstil- og beklaedningsindustris konkurrencefordele medvirker til at sikre en samordning af alle Kommissionens planlagte foranstaltninger.